section_heading: Životopis
paragraph_text: Bio je profesor povijesti i zemljopisa te odgojitelj u travničkoj gimnaziji. Zatvaranjem gimnazije 22. veljače 1945. otišao iz Travnika. Sljedeće školske godine, 1945./46. predavao u Sarajevu na Visokoj bogoslovnoj školi crkvenu povijest, patrologiju i crkvenu umjetnost. Prestankom rada škole imenovan je travnja 1946. za župnika na Uzdolu. Ostao je dvije godine. Klonulom i komunističkom strahovladom zastrašenom narodu ulio je hrabrost i nadu i s pravom ga se drži za pravog duhovnog obnovitelja župe. Put ga nosi u Dubrovnik gdje je predavao u gimnaziji, zatim u Osijek gdje djeluje u pastoralu. Jugokomunisti su ga poslali u zatvor. Bio je iskren na revan, iskren, naivan i svakom je rekao što je mislio. To ga je koštalo slobode, jer se povjerio nekim osobama koje su ga denuncirale i komunističke vlasti osudile na dvije i pol godine zatvora u Staroj Gradišci. Bio je i prevoditelj i pod stare dane prevodio je s talijanskog i njemačkog jezika, ispovijedao i posjećivao bolesnike. Umro je u Zagrebu u isusovačkoj rezidenciji. Važan kao povjesničar. Pod pseudonimom Hrvat Hrvatinić napisao je kratak pregled hrvatske povijesti te brojne članke u časopisu “Život“ i drugim listovima.Uzdol.com ''Župnici župe Uzdol 1856.–2007. '', 19. listopada 2009. (pristupljeno 27. srpnja 2017.